**Vecný návrh**

**VYHLÁŠKA**

**Ministerstva hospodárstva Slovenskej republiky**

z ........ 2022,

**ktorou sa ustanovuje postup a podmienky v oblasti zavádzania a prevádzky inteligentných meracích systémov v elektroenergetike**

(mení a dopĺňa vyhlášku č. 358/2013 Z. z., ktorou sa ustanovuje postup a podmienky v oblasti zavádzania a prevádzky inteligentných meracích systémov v elektroenergetike)

Ministerstvo hospodárstva Slovenskej republiky podľa § 95 ods. 1 písm. h) zákona č. 251/2012 Z. z. o energetike a o zmene a doplnení niektorých zákonov v znení zákona č. …/2022 Z. z. (ďalej len „zákon“) ustanovuje:

# Predmet úpravy

Vyhláška v súčasnosti ustanovuje pravidlá v oblasti zavádzania a prevádzky inteligentných meracích systémov podľa § 42 zákona:

* kritériá a podmienky na zavedenie inteligentných meracích systémov pre jednotlivé kategórie koncových odberateľov plynu,
* lehoty na zavedenie inteligentných meracích systémov pre jednotlivé kategórie koncových odberateľov plynu, u ktorých je zavedenie inteligentných meracích systémov účelné,
* požiadavky na súčinnosť jednotlivých účastníkov trhu s plynom pri inštalácii a prevádzke inteligentných meracích systémov,
* požadované technické parametre inteligentných meracích systémov,
* požiadavky na dátové prenosy a spoluprácu jednotlivých systémov,
* spôsob prístupu k meraným údajom zo strany jednotlivých účastníkov trhu s plynom,

Vyhláška po novelizácii bude upravovať aj pravidlá:

* požiadavky na interoperabilitu inteligentných meracích systémov a ich spoluprácu,
* podmienky prístupu k meraným údajom zo strany jednotlivých účastníkov trhu s elektrinou,
* podmienky prístupu k meraným údajom treťou stranou, podľa požiadavky koncového odberateľa,
* podrobnosti o ochrane údajov koncových odberatelov týkajúcích sa inteligentného meracieho systému,
* ďalšie funkcionality inteligentných meracích systémov,
* aktualizované podmienky a postupy pre komunikáciu údajov z IMS na jednotlivých účastníkov trhu vrátane aktívnych odberateľov.

Nová úprava bude spĺňať požiadavky čl. 19 ods. 2 a 3 smernice (EÚ) 2019/944, podľa ktorých sú členské štáty povinné zabezpečiť na svojom území zavedenie inteligentných meracích systémov a v takom prípade príjmú a uverejnia minimálne funkčné a technické požiadavky na IMS, ktoré sa majú zaviesť na ich území, a to súlade s čl. 20 a prílohou II. Členské štáty sú ďalej povinné zabezpečiť interoperabilitu uvedených IMS, ako aj ich schopnosť poskytnúť výstupy pre odberateľské systémy energetického hospodárenia, pritom náležite prihliadajú na využitie dosiaľ dostupných relevantných noriem.